Оранжево морето

Как се възпитават навици
2021-06-15 14:00 - 15:00 (Europe/Sofia) | online
Какво да направим, ако: детето си гризе ноктите, лапа или върти косата си, лапа си пръстчето, има неприемливи навици на масата… разбира се, ще засегнем и отказът от лична хигиена (миене на зъби, къпане) и горещата тема за гърнето.
Навиците и как ги въвеждаме при децата.
Кое наричаме добри навици и кое лоши?
Как изграждаме добри навици?
Как можем да помогнем на детето да се освободи от вредния навик?
Съвети, примери, препоръки.
Лектор: д-р Галя Кабаджова, психолог и психотерапевт
Допълнителна тема: Грижа за кожата с La Roche-Posay
Вход: свободен, с предварителна регистрация, https://1naum.com/event/kak-se-vuzpitavat-navici/
Отбележете се и в събитието, така ще получите напомняне и от Facebook

Творческа ваканция "Научи Човече"
2021-06-14 08:00 - 2021-09-03 17:00 | MiniBoss Varna Business School, ул. Братя Шкорпил, 26 А, ет.4, офис 16, 17, Varna, 9000, Bulgaria
Записванията стартираха! Местата са ограничени.
Лятото идва, а то е с вкус на приключения, игри и забавления.
Каним Ви да споделим щури летни дни с „Научи човече“!
Заедно в преживявания, трупаме опит и положителни емоции, изследвайки 4 необятни теми:
Предприемачество
Природа
Творчество
Готварство
Как ще ни се случи нещо интересно да научим?
креативни работилници
активности на открито
приключенски мисии
бизнес игри
ще вършим добрини
мастър класове – от успелите се учим по-добре.
0883 77 88 90
Регистрирайте се и получи повече информация за график и цени на: https://varna1.miniboss-school.com/ или на Творческа ваканция „Научи човече“.
Започваме на 14 юни и ще сме заедно до 3 септември!
Възможност за двуседмично, седмично, месечно и дневно посещение!

Красива природа, красива наука Лято 2021 г.
2021-06-12 08:00 - 2021-10-15 23:59
Красива природа, красива наука Лято 2021 г.
Нашето послание:
Лятото ни носи много радост, впечатления и познание.
Нека да открием физиката, химията, биологията в природата, която ни заобикаля – в облаците, дъжда, дъгата, мидичките, птичките и др..
Нека споделим красотата на природата по най-добрия начин.
Целта е да се направят снимки, видео, сбирки от растения или насекоми. Идеята е да открием обекти и явления, които са интересни и красиви и да ги споделим. Едновременно с това да научим повече за тяхната природа, особености и законите, на които се подчиняват. Така лятото може да стане по-забавно, а наученото да ни бъде в помощ на обучението ни в училище.
Конкурсът се провежда в четири направления и три възрастови групи.
Направления:

Красиви облаци, мълнии и оптични атмосферни явления
Красиви камъчета и миди
Красиви цветя в планини и поля. Красиви хербарии.
Красиви представители на животинския свят. Красиви сбирки от насекоми.

Възрастови групи:
I. Деца от детските градини заедно с техните родители
II. Ученици 1-6 клас
III. Ученици 7-12 клас
Срок за изпращане на материалите за конкурса /снимки, видеа и сбирки от растения или насекоми /: до 15.10.2021 г.
Снимките и видеата да се изпращат на адрес:
STEAMphotocompetition@gmail.com
Сбирките от растения или насекоми да се изпращат на адрес:
ул. „Свети Свети Кирил и Методий“ 68, 9700 Шумен
Всеки изпратен материал да се придружава от следната информация
1. Данни за автора:
Име, презиме и фамилия:
Детска градина / училище / клас: Пощенски адрес:
Населено място: Пощенски код: Улица, номер: E-mail: Телефон:
2. Заглавие на снимката, видеото, хербария или сбирката. 3. Направление на конкурса и възрастова група.
4. Научно описание на обекта или явлението:
Изискване: само за снимки или видеоматериали. Препоръчителен обем: до 1 страница за един обект или явление.Формат на файла: DOC, DOCX или ODT.

Европейско първенство по художествена гимнастика
2021-06-07 08:00 - 2021-06-13 17:00 | Дворец на Културата и Спорта, 115 бул. Княз Борис I, Варна, 9000, Bulgaria
07.06 – 13.06.2021г.
Варна ще бъде домакин на първото в историята на България Европейско първенство по художествена гимнастика. Присъствието на най-елитните гимнастички от цяла Европа ще привлече голям обществен интерес, много публика и ще допринесе за широкото популяризиране на най-женствения и красив спорт, така и на града домакин.
Състезанието ще е първото на което ще бъде приложен новия формат на европейските първенства и за първи път ще е квалификация за световното първенство през 2022 година, което ще се проведе също в България.

БЛАГУНИТЕ на живо - ОЩЕ ЕДИН ПРЕКРАСЕН ДЕН
2021-06-01 18:00 - 20:00 | Фестивален и Конгресен Център, бул. Сливница № 2, Варна, 9000, Bulgaria
1 юни 2021 – зала 1 – 18:00 часа
Театър „Вилекула“ представя:
БЛАГУНИТЕ на живо – ОЩЕ ЕДИН ПРЕКРАСЕН ДЕН
детски театрален спектакъл
След успеха на детския телевизионен сериал „БЛАГУНИТЕ“ излъчен в рубриката на БНТ “Лека нощ, деца!“ и големия брой гледания в интернет, екипът на продукцията създаде детски театрален спектакъл с героите от сериала “БЛАГУНИТЕ”.
В представлението, децата ще имат възможност за първи път да се срещнат на живо с любимите си герои, да се потопят в техния свят, да преживеят заедно весели и поучителни истории. Ще видим изключително красиви кукли, цветни и пищни, специално преработени за сцена и декори с впечатляващи размери. В спектакъла намират място най-хубавите песнички от кукления сериал, както и специално написани нови весели такива, които учат децата да бъдат по-добри, по-уверени в себе си и по-лесно да се справят с трудностите.
„Още един прекрасен ден“ ще разкрие поредния забавен ден с Благуните, изпълнен с много смях, добро настроение, поучителни моменти, песни и танци.
Автор и режисьор – Илиян Илиев
Сценограф – Кирил Наумов
Кукли – Благовеста Василева
Музика – Димо Стоянов от ПИФ и Александър Дойчев
Участват актьорите от театър „Вилекула“ – Елиза Илиева, Момчил Михайлов, Златина Йорданова, Янко Стоянов, Явор Зехиров, Мая Гелева, Нели Славова, Краси Кирчев.
Повече за Благуните вижте на www.blagunite.com

ОТМЕНЕНО: Най-голямото семейно рисуване
2021-06-01 16:00 - 20:00 | Карин дом, Местност „Свети Никола” ПК 104, Варна
ОТМЕНЕНО
1-ви Юни е най-специалният ден за всяко дете и особено след година на изолация, маски и по-малко игри, трябва да го отпразнуваме подобаващо!
Ние от Карин дом обединяваме усилия с Арте Клас- Варна, за да организираме заедно един невероятен и вълнуващ празник за децата на Варна!

На 1-ви юни от 16:00 до 20:00 ч ще ви очакваме в градината на Карин дом, за да направим най-голямото семейно рисуване! Ще рисуваме по много и различни начини:
Детски „Арте клас“ на платна с акрилни и водни бои. Ще рисуваме символите на Карин дом, а именно Карин и нейният приятел Слончо! Подходящо за деца с помощ от родител или самостоятелно за деца над 7 години.
Свободно рисуване – върху хартия с моливи и пастели на любима тема.
„Детство“-рисуване направо на земята с иновативни пастели и тебешири за ярки цветове по тема „Детство“.
Освен в интересните ни художествени занимания, ще можете да се включите и в организирано посещение на Мултисензорната градина на Карин дом, да участвате в някоя от интересните работилнички наоколо или просто да се насладите на приятен следобед с деца, слънце и хубава компания!

На място ще можете да опитате от вкусотиите от нашата кулинарна книга „Семейно готвене по Монтесори“ и да се забавлявате из всички кътчета на нашата градина. Ще ви предложим и продуктите от семейния магазин на Карин дом.

Ако имате желание да се включите, моля имайте предвид, че Детски Арте Клас започва на всеки кръгъл час (в 16:00, 17:00, 18:00 и 19:00 ч), а организираната обиколка на Мултисензорната градина се случва на всеки 30 минути ( 16:30, 17:30, 18:30 и 19:30).

За да сте сигурни, че имате запазено място, моля пишете на Арте Клас Варна за колко деца/семейства бихте искали да запазите място и за кой от посочените часове на ФБ-страницата им или на
art@arteclass.com
Участието в Детски Арте клас е на цена 20 лв на семейство (с включени материали, бои, платно, еднократна палитра), за деца, които ползват услугите на Карин дом цената е 12 лв.
За да запазите час за посещение на група/клас/семейства за Мултисензорната градина, моля пишете на vmileva@karindom.org .
Посещението не се заплаща, но ще се радваме да ни подкрепите с дарение по ваш избор.

Всички дейности са подходящи за деца със специални образователни потребности.
Всички дейности са съобразени с епидемичната обстановка и ще бъдат спазени мерките за безопасност с цел опазване на общественото здраве.

Елате да празнуваме заедно!

Размяна на Играчки
2021-05-28 11:00 - 2021-05-30 16:00 | Recycle Art Academy, Ул. "Хаджи Стамат Сидеров", №32, Варна, Bulgaria
Размяна на Играчки идва непосредствено преди 1-ви Юни.
От Петък (28.05) до неделя(30.05)
от 11 до 16ч.
Адрес на работилницата:
гр.Варна,ул. „Хаджи Стамат Сидеров“ 32
(до хуманитарна гимназия)
и онлайн в групата на събитието:
https://www.facebook.com/groups/737115253632187
Както повечето от вас знаят вече, идеята на нашите събития за размяна е с цел „Нулев Отпадък“ и продължаване живота на вещите.
Предоставяме нашето пространство в работилницата,както и отвън, за да се осъществи хубава размяна на играчки.като под играчки визираме всякакви видове като и игри .
В този интервал от дни и часове може да оставите и вземете играчки.
Може да ни донесете и счупени играчки,които ще се рециклират при нас в Еко ателието.

Варненско лято за деца
2021-05-23 11:00 - 13:00 | Фестивален и Конгресен Център, бул. Сливница № 2, Варна, 9000, Bulgaria
На 23 май от 11:00 в Зала 1 на Фестивалния и конгресен център, Госпожа Виола ще представя Концерт по случай българската азбука.

Младежки симфоничен оркестър и солисти от Национално училище по изкуствата „Добри Христов“- Варна
Диригент – Страцимир Павлов
Водещ – Румяна Пeтрова – популярна сред малчуганите като Госпожа Виола – директорът на НУИ „Добри Христов“

Елитните ансамбли на варненското училище по изкуства – симфоничният оркестър, народният оркестър и хор, духовият оркестър, акордеонният ансамбъл и ансамбъл „Виолино“ ще представят шедьоври на българската класическа, фолклорна и естрадна музика, а танцьорите ще внесат още празнично настроение със своите ярки носии и виртуозни стъпки.

Фолклорната линия ще продължат инструменталистите от Гайдарския оркестър с ръководител Алексей Енчев, а след тях на сцената ще излезе Духовият оркестър с ръководител Любомир Александров. Акордеонният ансамбъл с ръководител Веселин Иванов ще изпълни пиесата „Танц със сопи“, а Ансамбъл „Виолино“ с ръководител Антоанета Илиева – „Фа, ми, фа“.

Обичаната песен „Сбогом, моя любов“ ще поднесе на публиката Младежкият симфоничен оркестър при НУИ „Добри Христов“ със солист Донко Марков и диригент Страцимир Павлов. Маестро Павлов е събрал някои от най-любимите български естрадни песни и ги е аранжирал за симфоничен оркестър в „Българска сюита“, която ще прозвучи, изпълнена от Младежкия симфоничен оркестър.

Събитието е безплатно за децата до 6-годишна възраст, входът за по-големите и родителите е с билет на символичната цена от 2 лв.

"Преславни дни - Велики Преслав 2021"
2021-05-22 11:00 - 2021-05-23 16:00
Събор на средновековното културно наследство в чест на великия цар Симеон I, утвърдил българската народност и сложил отпечатък върху световната история, организиран от Археологически музей „Велики Преслав”, Община Велики Преслав, „Сдружение за възстановяване и съхранение на българските традиции – Авитохол” от град Варна.
Клубове за исторически възстановки от страната, конни клубове, реконструктори, археолози, майстори на старинни занаяти ще покажат бита и традициите на българите от 8 -10 век.
(Виж участниците по-долу)
Акцента на събитието е оживяване на старите забравени занаяти, търговските помещения край южната порта на крепостната стена, средновековна храна, облекло, въоръжение и снаряжение, военни изкуства от периода на средновековието.
ПРОГРАМА:
22 май 2021 г. – събота:
11.00 – 12.00 часа – Официално откриване, музей на открито, жива история, демонстрация на средновековни бойни практики от земя и от кон, бойни конни демонстрации – стрелба с лък от кон и бойни умния със сабя, бич и копие;
12.00 – 13.00 часа – Представяне на облекла, въоръжение и снаряжение от средновековието;
13.00 – 13.30 часа – Представяне на средновековна музика и танци;
13.30 – 14.30 часа – Представяне на средновековна храна;
15.00 – 16.00 часа – Средновековна школа за млади войни – обучение на младежи и деца в стрелба с лък, боравене със средновековни оръжия и защитно въоръжение, боен строй;
16.00 – 17.00 часа – Средновековни игри и забавления за малки и големи.
17.00 – 18.00 часа – Представяне на средновековния бит и култура, сцена по посрещане на чуждестранни пратеници във Велики Преслав и сключване на военен съюз;
През целият ден – музей на открито, жива история, занаятчийски работилници и щандове, средновековни игри и забавления;
18.00 – 20.00 часа – Средновековни ритуали и религиозни практики с огън. Средновековна музика на живо с група „Фрея“.

23 май 2021 г. – неделя:
От 10.00 часа – Музей на открито, жива история, разглеждане на средновековните лагери, занаятчийски работилници и щандове, стрелба с лък, игри и др.;
11.00 – 12.00 часа – Представяне на армиите през средновековието, бойни практики;
12.00 – 13.00 часа – Представяне на облекла, въоръжение и снаряжение през средновековието.
13.00 – 13.30 часа – Средновековна музика и танци;
13.30 – 15.00 часа – Средновековна школа за млади войни – обучение на младежи и деца в стрелба с лък, боравене със средновековни оръжия и защитно въоръжение, боен строй;
15.00 – 16.00 часа – представяне на ранносредновековния бит и култура;
16.00 часа – закриване на събора.
И през двата дни на събора гостите ще имат възможност да наблюдават демонстрации на участниците, бойни практики от земя и от кон, изработване на накити и бижута, монетосечене, дървообработка и приготвяне на храна. Ще могат сами да отсекат монета, да стрелят с лък, да пробват въоръжение и снаряжение на войскарите и да се снимат с тях, да се качат на кон, да разгледат бита и традициите на нашите предци и да се запознаят с богатото ни културно-историческо наследство.
УЧАСТНИЦИ:
1. „Сдружение за възстановяване и съхранение на българските традиции – Авитохол“ от гр. Варна, представят ранносредновековния бит на българите;
2. Конна база „Борисови“ от с. Любен Каравелово, представят конна езда и демонстрации с оръжия от кон;
3. Школа „Мадарски конник“ – Димитър Труканов от гр. София, демонстрации на средновековни бойни изкуства от кон;
4. НД „Традиция“ – РК Преслав, представят бит, традиции и култура на българите от 9-10 век;
5. Сдружение „Вълкашин“ от гр. София, представят войнски умения от ранното средновековие;
6. Сдружение „Величие“ от Исторически парк в с. Неофит Рилски – Българска школа за старинни воински изкуства;
7. НД „Традиция“ – РК Велико Търново, представят бит, култура и занаяти на българите – ковачество, плетачество, дървообработка, накити и бижута, средновековни игри и забавления;
8. Сдружение „Жива история“ от гр. Шумен, реконструират ромейските воински традиции от ранното средновековие;
9. Константин Колев и приятели от гр. София, представят наемници в ромейската войска през ранното средновековие;
10. Сдружение „Ситалк“ от град Пловдив, представят бита и културата на ромеите от средновековието;
11. Сдружение „Антична Тракия“ от гр. Ямбол, представят ромейската войска в походни условия през ранното средновековие;
12. Йордан Сивков от гр. Добрич, реконструира бита и традициите на ранносредновековните българи;
13. Иван Рендаков от гр. Пловдив, средновековните занаяти, накити и бижута, стъклопластика и мъниста;
14. Петя Крушева от гр. Пловдив, средновековната храна и медицина;
15. Петър Петров – Петроний от гр. Варна, монетосечене и монетарство от периода на средновековието;
16. Емил Маринов от гр. Шумен, металопластика и изработване на накити през средновековието;
17. Средновековна работилница „Технитар“ – Пенко Цанков от гр. Варна, средновековни занаяти и изработване на въоръжение, снаряжение и аксесоари;
18. Страхил Давидов от гр. Шумен, дърворезба и дървообработка;
19. Любомир Милинов от гр. София, средновековна медовина;
20. Музикална група „Фрея“ от гр. Пловдив, средновековна музика и танци на живо.
По повод събитието ИАР „Велики Преслав“ намаля цената за посещение на резервата с 50% и цените на билетите са както следва:
– за възрастни – 3 лв.;
– за деца от 7 до 14 год. възраст – 1 лв.;
– за деца до 7 год. възраст – безплатно.

Дни на образованието в Холандия 2021
2021-04-18 10:00 - 17:00 | online
Наближава краят на учебната година. Ако си в 12 клас и на есен ти предстои заминаване в университет, то сега са последните ти месеци на подготовка. А ако си в 10 или 11 клас, то съвсем скоро ще ти се наложи да избереш какво да учиш и към коя програма да се насочиш.
Затова сега е идеалният момент за всички, които искат да учат в чужбина и по-конкретно в Нидерландия.
UNIFY – специализираният консултант за образование в Нидерландия, организира ONLINE изложение за образование в Холандия: Виртуални дни на образованието в Холандия. Датата е 18 Април от 10 ч., а мястото е www.unify.bg
Какво да очаквам?
Ще имате възможност да се срещнете с 15 университета от Нидерандия, както и да присъствате на много презентации и панелни дискусии.
Ще има специализирани презентации за:

образованието в Холандия – такси, заеми, настаняване;
презентация за вече приети студенти, на които им предстоят финални щрихи преди заминаване;
основните документи и правила, при подаване на документи, за всички, на които тепърва им предстои подаване на документи.

Защо да участвам?
В края на деня ще имате отговор на много от въпросите:

какъв сертификат ми е нужен за да бъда приет в Нидерландия;
защо е толкова важно писането на добро мотивационно писмо;
какво трябва да включа в своето портфолио и още много други.

Какво да уча?
Специално внимание е отделено и на всички, които още не знаят по кой път да тръгнат и коя специалност да се насочат. Кариерните консултанти на UNIFY са създали специалния Кариерен Компас (https://www.unify.bg/uncategorised/career-course) и по време на изложението всички участници ще могат да се запознаят с метода „Кариерен компас“, ще разберат как да изберат правилната професия, защо е важно себепознаването, личностното развитие, кои сте вие, какво искате да учите.
Интересна панелна дискусия ще се проведе с настоящи и завършили студенти от Холандия, които разказват своя опит и разбиват митовете относно образованието и дипломите в Холандия.
Участието е напълно безплатно, нужна е само предварителна регистрация на: https://www.unify.bg/event/view/230
А за месец май са подготвени изложения на живо, заедно с холандски университети:
– 29 Май Варна, хотел Димят https://unify.bg/event/view/232
– 29 Май София, Event Space 2020 https://unify.bg/event/view/231
– 30 Maй, Пловдив, хотел Гранд хотел Пловдив https://unify.bg/event/view/233

МАГЬОСНИКЪТ ОТ ОЗ
2021-03-29 19:00 - 21:00, 2021-02-15 19:00 - 21:00 | Държавна Опера Варна, пл. Независимост 1, Варна, 9000, Bulgaria
“МАГЬОСНИКЪТ ОТ ОЗ”
Мюзикъл в две действия
Музика Харолд Арлън
Либрето Франк Баум
Режисьор – Костадин Бандутов
Диригент – Ганчо Ганчев
Сценография и костюми – Тодор Игнатов
Хормайстор и корепетитор – Миглена Шишева
Вокален педагог – Бойка Василева
Театрален педагог – Петя Петкова
Балетен педагог – Бистра Бъчварова
С участието на оркестър на Държавна опера Варна и Варненска детско-юношеска опера при ЦПЛР – ОДК Варна.
“Ей там, где по дъгата път блести
мами чудна страна от детските ми мечти.
Ей там, чакат ме сини небеса
Знам там истински стават всичките чудеса.”
В малка ферма в Канзас живеят чичо Хенри и леля Ем с племенницата им Дороти. Но един ден, страшен ураган прави “достатъчно злини” и понася малката Дороти “далече по небето тъмнооко…”
Така попада в страната на безгрижните, където намира приятели Плашилото, Ламаринения човек и Лъва.
Всеки от тях си има мечта.
Дороти да се върне в Канзас при леля Ем и чичо Хенри, Плашилото да има “малко мозък”, Ламариненият човек да има сърце, а Лъвът да има кураж.
Но, никой от хората в страната на безгрижните не може да им помогне.
Единствен с вълшебства бил Магьосникът от страната Оз.
Пътят до там е труден, пълен с препятствия, а и Злата Вещица дебне, готова с казана да унищожи героите.
Желанието на нашите приятели е толкова силно, че те са готови на всичко за да се срещнат с Магьосника “славен от Оз”.
Успява ли малката Дороти с Плашилцето, което няма мозък, с Ламаринения човек, който няма сърце и с Лъва, който няма кураж , да унищожат Злата Вещица?
Успява ли Великият Оз да изпълни желанията им?
Какво се случва?
Как се случва?

Ще разберем в премиерния мюзикъл “Магьосникът от Оз”, представен от Държавна опера Варна и ВДЮО.
С много смях, музика и танци приключението ще Ви отнесе в “онази чудна страна пълна с толкова безгрижие, чудатости и светлина”.
Очакваме Ви!
БИЛЕТИ: 15лв.
БИЛЕТНИ КАСИ:
ТМПЦ – ВАРНА, пл. „Независимост” 1:
ПОНЕДЕЛНИК – ПЕТЪК 10:30 ч.-13:30ч. и 14:30 ч.-17:30 ч. В дни със спектакли ПОНЕДЕЛНИК – ПЕТЪК 11:00 ч.–13:30ч. и 14:30 ч. – 19:00 ч. СЪБОТА И НЕДЕЛЯ: 11:00 ч.- 16:00 ч. В дни със спектакли
СЪБОТА И НЕДЕЛЯ: 14:00 ч.-19:00 ч.
Тел. 052 665 022; ЗАЯВКИ: тел. 052 665 020
Фестивален и конгресен център: всеки ден от 10 до 21 ч. /почивка 14-14,30ч. и 16,30-17 ч./, тел. 052 685 214.
Можете да закупите своите билети и през онлайн мрежите на
ФКЦ: https://fccvarna.bg/
www.operavarna.com

Ателие „Забава с мумии и сол“, 28.03.21г. /НЕДЕЛЯ/
2021-03-28 11:00 - 12:15
Ателие „Забава с мумии и сол“, 28.03.21г. /НЕДЕЛЯ/ от 11:00ч. до 12:15ч.: Мислиш, че минерали можеш да намериш само под земята? Ще те опровергаем! Има ги навсякъде. В това ателие ще разберем къде можем да намерим калции, халит, фосфор. За какво ли се използват? А ти бързай и питай мама какво дава вкус на домашните й гозби. Ще научим интересни научни факти за солта. Как са използвали солта в древен Египет? Какво значи да мумифицираш? Има ли сол в мумиите? И защо? Как можем да мумифицираме плодове?

Очаква те интерактивна лекция. Всяко дете ще си мумифицира плод с лесно достъпни материали и така ще разбере повече за солта и минералите.
…
Децата имат милиони въпроси за живия свят, на които възрастните нямат време или не знаят как да отговорят. Oт „Био игри“ отговарят на всичките въпроси, като създават невероятни и различни нови приключения за изследователи, любопитковци, съзерцатели, многознайковци и всякакви млади откриватели. Децата между пет и четиринайсет години се запознават и обикват природата и хората като част от нея чрез увлекателни интерактивни занимания по природни науки с помощта на екипа на „Био игри“ – дипломирани биолози, педагози и професионални актьори.
В „Био игри“ ценим важните неща. Нашите преживявания под формата на ателиета окуражават децата да уважават и обичат природата и да търсят вдъхновение от нея. Вярваме че е важно да открием и подкрепим уникалното в децата.
За децата, които не могат да посетят „Био игри“ на живо, екипът му от учени и педагози създаде уникални онлайн ателиета! Онлайн сме. А това значи, че можете да се включите отвсякъде- от двора, от планината или от чужбина!
Всеки младши откривател ще бъде част от дигитално ателие и ще има възможност да зададе всичките въпроси, които му изникнат от вкъщи.
Какво са онлайн ателиетата на „Био игри“?
75 минути забавление, наука и творческа дейност.
Дати в НЕДЕЛЯ: 05, 07, 14, 21 и 28 март 2021г.
Заниманията ще се провеждат от 11ч. до 12:15ч.
Подходящи са за деца от 5 до 14 години.
Форматът на нашите онлайн занимания се състои от интерактивна дискусия и презентация, експеримент/симулация или ролева игра. Накрая на всяко занятие има творческа задача. Децата напътствани от водещия ще изработват тематична играчка, която ще остане като спомен и емоционална връзка с научния материал.

Забавлявай се, щурей и учи интересни факти за ядливата наука!
Каним те на необикновено научно- кулинарно пътешествение! Ще учим неусетно за далечни страни, ще разберем как всичко се свързва с всичко останало. Ще мислим. Най-впечатляващите експерименти очакват запалените любопитковци.
Научният материал материал ще е представен по игрив и забавен начин. Ще учим през емоциите и остроумни истории.
Регистрация: За да гарантирате мястото на вашето дете в групата, е необходимо да попълните формуляра ТУК:
http://bit.ly/3bcNJEh и да заплатите таксата по банков път. Данните и линк за достъп, списък с нужни материали, както и материали, които трябва да разпечатите черно-бяло предварително, ще получите по е-майл след направена регистрация.
Този път ще сме онлайн! А това значи, че можете да се включите отвсякъде.

Заповядайте! Тел. за връзка: 0882 523281, е-майл: info@bio–game.org
Цени:
15лв. – единично посещение
40лв. – ТРИ посещения (12% по-евтино)
50лв. – ЧЕТИРИ посещения (17% по-евтино)
12лв. на дете при потвърдили ДВЕ деца- приятели или от едно и също семейство (17% по-евтино

Пробни изпити по формата на "Математика за всеки" за 4 клас
2021-03-27 00:00 - 2021-03-28 23:59 | online
Серия пробни изпити по формата на национално състезание „Математика за всеки“ за 4 клас

ШЕСТИЯТ пробен изпит от серията ще се проведе на 27 и 28.03.2021 в удобно за всеки участник време.
Автор на задачите: Иван Георгиев, 12 клас, СМГ
Иван е дългогодишен изявен състезател по математика с множество национални и международни отличия.
Записване и провеждане: https://easymath.bg/article/91
За записване за участие е необходима регистрация в сайта и добавяне на поръчка от профила.
Инициативата няма състезателен характер!
Целта на тази серия пробни изпити е децата да тренират максимално по формата на приемния изпит за математически гимназии след 4 клас.
Препоръчваме изцяло самостоятелна работа и възможно най-подробно разписване на последните 2 задачи.
Общото време за работа е 200 минути, които включват 20 минути за прикачване на решенията по двете подробни задачи.
Включени са общо 22 задачи, както следва:
Модул 1:
Задачите с номера от 1. до 15. са с дадени 4 възможни отговора – А), Б), В) и Г), като точно един от посочените отговори след всяка такава задача е верен.
Задачите с номера от 16. до 20. са с отворен отговор, който трябва да получите, като решите задачата.
Всяка задача с номер от 1. до 15. при верен отговор ще Ви донесе 1 точка.
Всяка задача с номер от 16. до 20. при верен отговор ще Ви донесе 2 точки.
Не се отнемат точки за грешен отговор.
Не се дават точки за непопълнен отговор.
Максималният брой точки от теста е 25.
Времето за работа по Модул 1 е 60 минути.
Модул 2:
Всяка от двете задачи изисква да се напишат подробни решения.
Чертежите са само за илюстрация. Те не са предназначени за директно измерване на дължини.
Максималният брой точки за всяка от двете задачи е 10.
Модул 2 се оценява от 0 до 20 точки.
Времето за работа по Модул 2 е 120 минути.
За да бъдат оценени тези 2 задачи, решенията им трябва да бъдат прикачени по следния начин:
Или следвайки следните стъпки за всяка задача поотделно: Добавяне/Качване/Предай. По този начин качвате решението на първата от подробните задачи. След което преминавате към следващата подробна задача и следвате същите стъпки.
Сканирайки QR кода с телефона отново за всяка от последните 2 задачи поотделно и преминавайки през същите стъпки.
Ако по техническа причина не успеете да прикачите файловете директно в платформата, ги изпратете на office@easymath.bg до 15 минути след приключване не пробния изпит от участника.
Резултатите на участниците ще бъдат публикувани в сайта до 11.04.2021.
При въпроси, не се колебайте да се свържете с нас.
Такса за участие, проверка и оценяване на задачите: 25 лева.
Пакетни цени за абонамент в платформата + участие в двата оставащи пробни изпити до края на учебната година.
Подробности за пакетните цени можете да видите тук: https://easymath.bg/article/73

"ЕЛА! РЕШИ! ПОБЕДИ!" ПРОЛЕТ - СЪСТЕЗАНИЕ ПО МАТЕМАТИКА ЗА ПУК, 1, 2, 3 И 4 КЛАС
2021-03-13 00:00 - 2021-03-14 23:59
Вече е активна регистрацията за „ЕЛА! РЕШИ! ПОБЕДИ!“ ПРОЛЕТ – математическо онлайн състезание за ПУК, 1, 2, 3 и 4 клас

Дата и час на провеждане: от 00,00 часа на 13.03.2021 до 23,59 часа на 14.03.2021*
* Всеки участник може да се включи в удобен за него ден и час в посочения интервал.
Място и специфики на провеждане: Онлайн в платформата.
Състезанието е създадено специално за провеждане онлайн. За целта е осигурена адекватна онлайн среда – модул „Състезания“ в платформата.
Състезанието е с повишена трудност!
Регистрация за участие и информация относно публичността на резултатите:
Необходимо е първо да се регистрирате в платформата.
След това, от профила си, да добавите поръчката и да следвате стъпките.
Ако желаете резултатът на Вашето дете да бъде публикуван с данните му, следва да ни върнете на имейл подписана декларацията, която ще получите в потвърждението на поръчката Ви. Отделно, при поръчката, всеки участник ще получи състезателен номер. Всички участници, за които не са получени декларации, ще участват в класирането само със състезателния си номер.

Продължителност:
90 минути за децата от ПУК,
120 минути за учениците от 1 и 2 клас,
130 минути за учениците от 3 и 4 клас, като в това време е предвидено и прикачването на решението на подробната задача за тези възрастови групи.
Тема за ПУК:
Включва 6 задачи с избираем отговор и 6 задачи с кратък свободен отговор.
Всяка правилно решена задача от първите 6 се оценява с по 2 точки, а останалите 6 се оценяват с по 3 точки.
За грешни или непопълнени отговори не се дават и не се отнемат точки. Задачите са специално създадени в изцяло графичен вид (без текст)
Теми за 1 и 2 клас:
Включват по 15 задачи с кратък свободен отговор.
Всяка вярно решена задача се оценява с по 2 точки.
За грешни или непопълнени отговори не се дават и не се отнемат точки.
Задачите за първи клас ще бъдат вече и с текст, за разлика от есенното издание на състезанието, когато бяха изцяло в графичен вид.
Теми за 3 и 4 клас:
Включват по 10 задачи с кратък свободен отговор и по 1 задача с подробно разписване на решението*. Всяка правилно решена задача от първите 10 се оценява с по 2 точки, а последната задача при правилно решение и разписване се оценява с максимум 10 точки. За грешни или непопълнени отговори не се дават и не се отнемат точки.
* За да бъде оценена тази задача, решението ѝ трябва да бъде прикачено по един от следните начини:

Следвайки стъпките в платформата: Добавяне/Качване/Предай.
Сканирайки QR кода с телефон.

Ако не успеете да прикачите файла директно в платформата, изпратете решението на office@easymath.bg до 15 минути след приключване на състезанието.

Автори на задачите:

Веселин Донов – преподавател в Saturday Kids Japan и дизайнер.
Павел Панев – ученик в 11 клас СМГ и лектор в платформата.
Чертежи, илюстрации и дизайн на задачите: Веселин Донов
Такса правоучастие: 15 лева
Награди за най-добре представилите се участници за всяка възрастова група поотделно **:
Първо място – Златен медал и грамота***,
Второ място – Сребърен медал и грамота***,
Трето място – Бронзов медал и грамота***.
** Наградите се изпращат от офис на избраната куриерска фирма до техен офис или посочен от Вас адрес, за сметка на получателя.
*** За децата, които се откроят с особено високи резултати във всяка възрастова група, сме предвидили допълнителни награди.

Класирането ще бъде публикувано в сайта до 28.03.2021.

Можете да видите темите от предишни състезания в линковете по-долу. Достъпът е свободен.
Онлайн Новогодишно състезание Януари 2021
Онлайн Ела! Реши Победи! Есен 2020
Присъствено Ела! Реши Победи! Пролет 2020

Пети пробен изпит по формата на "Математика за всеки" за 4 клас
2021-02-27 00:00 - 2021-02-28 23:59 | online
Серия пробни изпити по формата на национално състезание „Математика за всеки“ за 4 клас
ПЕТИЯТ пробен изпит от серията ще се проведе на 27 и 28.02.2021 в удобно за всеки участник време.
Автор на задачите: Иван Георгиев, 12 клас, СМГ
Иван е дългогодишен изявен състезател по математика с множество национални и международни отличия.
Записване и провеждане: https://easymath.bg/article/87
За записване за участие е необходима регистрация в сайта и добавяне на поръчка от профила.
Инициативата няма състезателен характер!
Целта на тази серия пробни изпити е децата да тренират максимално по формата на приемния изпит за математически гимназии след 4 клас.
Препоръчваме изцяло самостоятелна работа и възможно най-подробно разписване на последните 2 задачи.
Общото време за работа е 200 минути, които включват 20 минути за прикачване на решенията по двете подробни задачи.
Регламент: Включени са общо 22 задачи, както следва:
Модул 1:
Задачите с номера от 1. до 15. са с дадени 4 възможни избираеми отговора – А), Б), В) и Г), като точно един от посочените отговори след всяка такава задача е верен.
Задачите с номера от 16. до 20. са с отворен отговор, който трябва да получите, като решите задачата.
Всяка задача с номер от 1. до 15. при верен отговор ще Ви донесе 1 точка.
Всяка задача с номер от 16. до 20. при верен отговор ще Ви донесе 2 точки.
Не се отнемат точки за грешен отговор.
Не се дават точки за непопълнен отговор.
Максималният брой точки от теста е 25.
Време за работа по модул 1: 60 минути.

Ново: след 60 минути, таймерът ще си промени цвета от зелен на жълт, за да покаже, че времето за първи модул е изтекло.
Препоръчително е децата да се стремят да си разпределят времето така, че след първия час да са свършили с решаването на първия модул и да продължат с втория, за да е максимално ефективна тренировката им за реалния изпит, който им предстои.
Модул 2:
Всяка от двете задачи изисква да се напишат подробни решения. Чертежите са само за илюстрация. Те не са предназначени за директно измерване на дължини.
Максималният брой точки за всяка от двете задачи е 10.
Модул 2 се оценява от 0 до 20 точки.
Време за работа по модул 2: 120 минути.

За да бъдат оценени тези 2 задачи, решенията им трябва да бъдат прикачени по следния начин:
Или следвайки следните стъпки за всяка задача поотделно: Добавяне/Качване/Предай. По този начин качвате решението на първата от подробните задачи. След което преминавате към следващата подробна задача и следвате същите стъпки.
Сканирайки QR кода с телефона отново за всяка от последните 2 задачи поотделно и преминавайки през същите стъпки.
Ако по техническа причина не успеете да прикачите файловете директно в платформата, ги изпратете на office@easymath.bg до 15 минути след приключване не пробния изпит от участника.
Резултатите на участниците ще бъдат публикувани в сайта до 14.03.2021.
При въпроси, не се колебайте да се свържете с нас.
Такса за участие, проверка и оценяване на задачите: 25 лева.
Възможност за записване за участие с пакетни цени за 2 или 3 от оставащите пробни изпити до края на учебната година.
Подробности за пакетните цени можете да видите тук: https://easymath.bg/article/73

Дигитален фестивал на ранното детско развитие
2021-02-13 10:00 - 2021-02-14 17:00 | online
Терминът ранно детско развитие маркира периода от раждането до третата година на детето – като тук не става въпрос за ранна интелектуализация. Детето следва своя собствен ход на развитие, но е хубаво да се знае, че тази възраст е доказана като ключова за развитието на психиката, интелекта, емоционалността, комуникативните и социалните умения на един човек до края на живота му, и е базова за развитието на индивида.
Развитието на детето между 5 и 6 години продължава, физическите пропорции се нормализират и тялото на детето започва да придобива постоянния си вид. В годините на средното детство, привързаността на децата към техните родители продължава постепенно да се понижава. Децата са вече по-самостоятелни и все по-рядко се нуждаят от помощта на родителите си.

Освен периодът на ранно детско развитие, средно детство и предучилищен етап, моментън на тийнейджърството е важна и основна част, през която всяко едно дете се превръща в осъзнат, можещ и знаещ индивид. Всеки четвърти тийнейджър в Европа се чувства изнервен и повече от една трета от юношите, предимно момичетата, използват все повече социалните мрежи.Това сочат резултати от проучване в 45 страни, проведено от европейския филиал на Световната здравна организация (СЗО).
Именно така бележим и модулите във фестивала, в които всеки родител, дете и специалист може да се включи:
0-1 годинка: Период на опознаване на света
2-4 години: Поведение без коригиране
5-6 години: Възприятие, запаметяване, двигателни умения
7-10 години: Самостоятелност, сигурност и приятелство
Тийнейджърство: Наистина ли съм като всички останали?
Към всички изброени панели по-горе, Вие може да се включите в:
➤ Дигитални работилници и работилници на живо, в които Вашите деца участват в различни игри, правят експерименти в рамките на два пълни дни.
➤ Индивидуални обучения и консултации от водещи локални и международни специалисти в различни области, свързани с изследването и проучването на ранното детско развитие още от периода на зачеване.
➤ Безплатни консултации с водещи марки, производители и бебешки, детски стоки в полза на родителя и отглеждането на неговото дете. Тук ще може да откриете интересни продукти, услуги и помощни аксесоари, занимателни игри, промоционални кодове за отстъпки при пазаруване, както и много награди и игри.
Билетите, които може да закупите са разпределен в три ценови категории със съответните специфики:
➊ Семеен билет:
https://urboapp.com/bg/e6275-family-ticket
➋ Комбиниран билет + възможност за индивидуална консултация:
https://urboapp.com/bg/e7633-combo-consultation-ticket
➌ Индивидуален/самостоятелен билет:
https://urboapp.com/bg/e6277-one-ticket-digital-festival
Билети може да откриете в мрежата на URBO или в линк към събитието.
Всеки един панел във фестивала ще се провежда парарелно с останалите, а за тази цел, за да не пропуснете нищо важно и интересно за Вас, целият фестивал ще бъде записан, т.е. Вие ще имате отново възможност да изгледате уебинари, лекции, сесии и да получите запис на Вашия имейл адрес.
Ние вярваме, че инвестицията в бъдещето на децата е най-важната стъпка, която можем да предприемем не само ние, но и всички около нас.

Средствата, събрани от фестивала ще бъдат разпределени в две основни направления. Първо, бихме искали да използваме част от тях за прочувания, обучения и академии, в които отново ще предоставим възможност за получаване на нови знания и умения. Второ, останалата част ще използваме под формата на дарение към благотворителна кауза.
За да участвате в събитието като изложител и да представите своята дейност, свържете се с нас за повече информация.

Ако желаете да се включите във фестивала като говорител/лектор/панелист, пишете ни, както тук, така и на нашия имейл адрес.

Заместващо хранене на бебето - проблеми и решения
2021-02-10 14:00 - 15:00
Храненето на бебето е най-основната част от първите грижи. Ето защо ще направим отделна тема, в която ще говорим и за бебетата, които са на смесено хранене и/или изцяло на млечна формула.
По колко пъти на ден, с какви количетсва, кога се маха нощното хранене, маха ли се изобщо, как да разберем дали на бебчо му стига храната, или пък му е в повече…
Ами ако има рефлукс или колики, газове или запек… какво да правя във всички тези ситуации.
Отговори на тези въпроси и на много още, ще научите в срещата.
Лектор: д-р Катя Бончева, педиатър с дългогодишна практика, консултант на Nutricia
Допълнителна тема: Коликите – какво представляват и как да ги повлияем:
Лектор: Велина Метева, представител на Colief
ВХОД: свободен, с предварителна регистрация,
1naum.com/event/zamestvashto-hranene-na-bebeto-problemi-i-resheniya/

Уебинар: Родителските грешки, които допускаме най-често
2021-02-07 16:00 - 17:00 | online
Всеки родител прави грешки.
Отглеждането и възпитанието на дете е постоянен процес, а ние – родителите се учим всеки ден. Не използваме наръчник, от който да се ръководим, а разчитаме на собственото си усещане за правилно и неправилно.
Знаете ли кои са най-често допусканите родителски грешки?
Повтаряме ли грешките на своите родители? Защо се случва така?
Счита ли се чувството за вина за родителска грешка?
А взаимоотношенията между родител-родител?
Отглеждаме ли децата си правилно? Как знаем, че това е така?
На тези и много други въпроси ще получите отговор, а екипът ни дава възможност за дадавате въпроси на живо или предварително да ни изпратите такива.
Наши гост-лектори и специалисти по темата ще бъдат вдъхновяващите Мадлен и Александра Алгафари, майка и дъщеря.
Мадлен Алгафари, един от най-успешните съвременни психотерапевти в България, режисьор, писател, преводач. Член е на Българската асоциация по психотерапия, на Европейската асоциация по психотелесна терапия, на Управителния съвет на Института за психотелесна терапия, главен редактор на световното списание по психотелесна терапия IBPJ, издавано от Европейската и Американската асоциации по психотелесна терапия.
Александра Алгафари, неорайхиански аналитичен психотерапевт с дългогодишен личен опит в психотелесната психотерапия. Член на Българско неорайхианско психотерапевтично дружество, член на Европейската асоциация по телесна психотерапия, член на редакторския екип на International Body Psychotherapy Journal.
Събитието ще се проведе на 07-ми февруари, неделя, от 16:00 часа в онлайн платформата Zoom.
Всеки един уебинар се записва, а запис от събитието, получавате в рамките на 1-2 дни от провеждането.
Достъп и билети може да откриете:
https://urboapp.com/bg/e7860-parent-mistakes/
Каузата на Девелопия:
За втори пореден път, екипът ни събира средства за дарение към Фондация „Щастливи със синдром на Даун“, а целта е да подпомогнем повече деца в тяхното развитие, работа със специалисти, необходими материали, обучения и т.н.

Варненско лято за деца - Виенската традиция
2021-01-31 11:00 - 13:00 | Фестивален и Конгресен Център, бул. Сливница № 2, Варна, 9000, Bulgaria
На 31 януари от 11:00 в Зала 1 на Фестивалния и конгресен център започва артистичната година на детската програма на най-дълголетния български фестивал „Варненско лято“.. Деца артисти от НУИ „Добри Христов“ ще поднесат на публиката колекция от шедьоври на великите композитори, свързани с австрийската столица – от Хайдн, Моцарт и Бетовен до Йохан Щраус.
Красиво начало на годината за най-младата публика на морския град дава съпътстващата програма на Международния музикален фестивал „Варненско лято“, която се реализира в партньорство с Националното училище по изкуствата „Добри Христов“ – Варна. На 31 януари от 11:00 в Зала 1 на Фестивалния и конгресен център маестро Страцимир Павлов и Румяна Пeтрова – популярна сред малчуганите като Госпожа Виола – директорът на НУИ „Добри Христов“ ще разкажат поредната музикална приказка. С много въодушевление и с желание за изява и споделена радост учениците артисти подготвят програма, вдъхновена от Виенската музикална традиция.
„В този музикален театър запознаваме децата с ключови произведения от творчеството на тримата виенски класици Хайдн, Моцарт и Бетовен – споделя Румяна Петрова. – Мой събеседник на сцената ще бъде първокласничката Изабела Павлова, която ще ни помогне да се доближим до езика на най-малките. Нашите концерти са интерактивни, затова провокираме децата от публиката да задават въпроси и да търсят паралели в съвременната култура. Забавният, непосреден подход в общуването с публиката, приобщава малчуганите с усмивка към света на голямото изкуство.“
Ще прозвучат фрагменти от Симфония №101 „Часовникът“ на Йозеф Хайдн и от симфоничната поема „Тъй рече Заратустра“ на Рихард Щраус. Приносът на Волфганг Амадеус Моцарт към Виенската школа ще бъде илюстриран със Сонатина в до-мажор, първа част, ария на Церлина от операта „Дон Жуан“, Увертюра към операта „Сватбата на Фигаро“ и емблематичната моцартова трорба „Аве верум корпус“.
Огромната фигура на Лудвиг ван Бетовен ще придобие ясни очертания за малките почитатели на музиката със знакови негови произведения – „Ода на радостта“, „На Елиза“ – със солист Бояна Бъчварова и „Контраданси“.
Прочутият Унгарски танц №5 ще въведе малките в творчеството на Йоханес Брамс, а в красотата на танца ще ги увлекат най-популярните творби на Бащата на валса Йохан Щраус „На хубавия син Дунав“ и „Трич-трач полка“. Финалът ще дойде с енергичния „Радецки марш“, в който със сигурност ще се включи и публиката.
Събитието е безплатно за децата до 6-годишна възраст, входът за по-големите и родителите е с билет на символичната цена от 2 лв.
Бъдете на 31 януари от 11:00 в Зала 1 на Фестивалния и конгресен център, за да станете част от повдигащото духа преживяване „Варненско лято за деца“!

Грижи за родилката - безплатен онлайн семинар
2021-01-28 10:30 - 12:00 | online
Тема: Грижа за родилката след раждането
Лектор: Весела Генадиева, постпартум дула
Допълнителна тема: Стволови клетки
Летор: Миглена Марковска, представител на Cells4Life
ЗА РЕГИСТРАЦИЯ: https://deteto.info/seminar.php?id=3

Безплатна онлайн работилница LEGO анимация за деца и родители
2021-01-24 10:30 - 12:00 | online
Детето ви обича LEGO? И двамата обичате анимация и да играете заедно? Включете се в нашата онлайн работилницата за деца и родители!

☼ За кого е подходяща работилницата?
За напълно начинаещи деца от 7 до 12 и техните родители.

☼ Каква е продължителността?
Работилницата е с продължителност 90 минути.

☼ Къде и кога ще се проведе?
Работилницата е онлайн от 10:30 до 12:00 часа в неделя 24.01.2021

☼ Каква е цената и как може да запишете детето си?
Събитието е безплатно!
За да заявите участие, моля попълнете
https://littlemakers.bg/lego-workshop/
След което ще получите email с инструкции.

Не забравяйте разбира се и любимите LEGO декори и актьори, които ще са основните действащи лица в анимаците ви.
За повече информация и при въпроси, ни потърсете на 0878 140 313

☼ Повече за LittleMakers:
Мисията на LittleMakers e да запали креативна искра във всяко дете, независимо от неговите интереси и таланти. Нашата цел е да предоставим среда, в която децата свободно да творят, преоткриват себе си и да създават посредством традиционни арт похвати, съвременни дигитални техники и дизайн.
https://littlemakers.bg

Безплатни онлайн Еко-работилници
2021-01-15 14:45 - 2021-05-31 10:30 | online
Recycle Art Academy Fondation Ви кани да се включите в поредица безплатни видео Еко-работилници, подходящи за всички възрасти, чрез които ще Ви покажем как с помощта на изкуството да претворяваме отпадъците в неща за интериора.
За всяко видео сме предвидили помощни материали за 20 участници. Всеки, който не е успял да се регистрира за определена тема, може да го направи за следваща или да си работи свободно, тъй като видеата са достъпни за всички.

За да получите пакетче с приложни материали към видеата, е необходимо да се регистрирате тук:
https://docs.google.com/…/1FAIpQLSfM9AvNyGq…/viewform…
Ще споделяме с вас видеата какво в YouTube канала ни:
https://www.youtube.com/results…
Така и в групата:
https://www.facebook.com/groups/2035787993354738
Местата са ограничени!
Видео работилниците са част от проект „Чрез изкуство към промяна”, финансиран от Национален фонд Култура.

Още планирани събития към проект „Чрез изкуство към промяна“:
-Размяна на дрехи
-Размяна на книги
-Акции по почистване и залесяване.

Ако желаете да се включите в размяна на дрехи, може да го направите от тук:

Размяна на дрехи –
https://www.facebook.com/groups/149478053364569

Ако желаете да се включите в размяна на книги, може да го направите от тук:
Размяна на книги-
https://www.facebook.com/groups/683178519046896

Ако желаете да се включите в акциите по почистване и залесяване, може да го направите от тук:
Акции по почистване и залесяване –
https://www.facebook.com/groups/470681603918683

„Заедно в новогодишната нощ”
2020-12-31 20:00 - 2021-01-01 01:00 | Площад Независимост, Площад "Независимост", Варна, 9000, Bulgaria
Новогодишен концерт на площад „Независимост” с участието на фолклорни ансамбли, поп и рок изпълнители.
Място: пл. „Независимост”
Организатор: Община Варна, Дирекция „Култура и духовно развитие”

AniFest 2020 - Коледно Издание - гр. Варна
2020-12-19 09:30 - 20:00 | Дворец на Културата и Спорта, 115 бул. Княз Борис I, Варна, 9000, Bulgaria
ВАЖНО
По време на събитието ще се спазват всички противоепидемични мерки!
Тази години билетите за събитието ще бъдат ограничени, същото се отнася до квотите за участие в събитието!
Носенето на маски е задължително
Всички зони и щандове ще бъдат дезинфекцирани и оборудвани с предпазни средства!
ВАЖНО
Специален призив от името на целият ни екип, нека спазваме здравните изисквания, за да можем заедно да се насладим на най-вълшебното предКоледно събитие – Коледното Издание на AniFest 2020
…
В най-приказния месец от годината, предстои най-приказният аниме евент – Коледното Издание на AniFest 2020
Днес ще дадем старта на предКоледното броене, като не забравяйте да си заградите 19-ти декември в календарите, защото точно тогава ще Ви очакваме във Варна на най-празничния аниме евент за годината!
Единственото Коледно Аниме събитие, тази година ще се проведе за 7-ма поредна година в добре познатото ни място – Двореца на Културата и Спорта – гр. Варна на 19.12.2020г
Смях, веселие и КОЛЕДНО НАСТРОЕНИЕ… МНОГО аниме и КОСПЛЕЙ!!!
Присъединете се към евента и не пропускайте нито една от изненадите, които сме ви подготвили и тази година!
Всичко за Коледното Издание на AniFest 2020 можете да намерите и на официалния сайт на събитието… най-хубавото винаги предстои!
http://anifestbg.com/
–––––––––––––––––––––––––
Коледното Издание на AniFest 2020 има за цел да събере всички почитатели на Азиатската култура, Японска Анимация, Комикси и Гейминг в топла, уютна Коледна обстановка и да предложи огромно разнообразие от забавления за своите посетители!
В ПРОГРАМАТА ОЧАКВАЙТЕ…
… косплей, аниме, гейминг, работилници, к-поп танци и състезания, демонстрации, настолни игри, конкурси, огромни щандове и…
… и още и още много само на Коледното Издание на AniFest 2020!
ОРГАНИЗАТОРИ

Shiokaze

AnimeS-bg.com

Аниме Магазин Tomodachi-bg
( http://tomodachi.bg )

ПАРТНЬОРИ
Дворец на културата и спорта – Варна Palace of Culture and Sports Varna
( http://www.palaceofvarna.com )
–––––––––––––––––––––––––
Как да стигнете до Двореца на Културата и Спорта – гр. Варна
https://anifestbg.com/how-to-get-there/
–––––––––––––––––––––––––
Записвания за Косплей Състезанието – ПРЕДСТОИ!
Записвания за K-pop Dance Show – ПРЕДСТОИ!
Записвания за ART-алеята – ПРЕДСТОИ!
Записвания за Доброволци – ПРЕДСТОИ!
Записвания за Турнира на LoL – ПРЕДСТОИ!
–––––––––––––––––––––––––
ВХОД ЗА СЪБИТИЕТО
ПРЕДСТОИ!
–––––––––––––––––––––––––
ПРАВИЛА НА СЪБИТИЕТО
https://anifestbg.com/rules/
–––––––––––––––––––––––––
ОЧАКВАМЕ ВИ на 19-ти декември

Общоградски коледен фолклорен преглед „Дряновица”
2020-12-15 13:00 - 20:00 | Дворец на Културата и Спорта, 115 бул. Княз Борис I, Варна, 9000, Bulgaria
В навечерието на Рождество Христово Община Варна създава традиция – фолклорен коледен празник,,Дряновица‘‘ ,който ще се състои на 15 декември 2020 г. в зала „Конгресна“ на ДКС-Варна .В празничния концерт ще вземат участие над 800 изпълнители от следните категории: детски фолклорни ансамбли, специализирани паралелки по хореография, клубове по народни хора и младежки фолклорни ансамбли.
Начало
13:00 часа
ВХОД СВОБОДЕН
Дворец на културата и спорта – Варна

Стикер Базар
2020-12-12 11:00 - 2020-12-13 19:00 | Културно-развлекателен център Морско Казино, бул. Приморски парк 22, Варна, Bulgaria
Здравейте. След успешното първо събитие което организирахме с подкрепата на Хале3, този път сме на наш терен в Culture Point Varna.
Предизвикваме ви тази Коледа да добавите едно по различно допълнение към подаръците за вашите близки.
Естествено отново можете да очаквате авторско творчество върху стикери, картички и календари. Защото нашата цел е да подкрепим тези артисти в тяхното развитие и реализация!
Вход свободен!
За всички артисти които желаете да участвате, можете да пишете на
https://www.facebook.com/toltecseed
или на тел 0893769378 – Делян Тодоров
Местата са ограничени, побързайте да заявите своето участие.
Предвид мерките са за безопасност в залата ще се допускат до 20 посетителя наведнъж, носенето на маски е задължително! Благодарим за разбирането.

Часът на програмирането
2020-12-10 16:00 - 2020-12-13 15:00
Часът на програмирането става седмица на програмирането!

За поредна година CoderDojo България и Дигитална национална коалиция, в партньорство с Microsoft, SAP, VMware и Училищна Телерик Академия, организират серия от безплатни ТЕХ събития за деца по повод международната инициатива – „Часът на програмирането“.

Но този път ще е по-различно: за първи път разстоянието между нас не е от значение и каним деца от цяла България!
В дните между 10 – 13 декември 2020 г. в удобството на ОНЛАЙН средата ще се проведат разнообразни тех работилници. Te са подходящи за деца на възраст 7-14 г. – с и без опит в програмирането.

Във всяка една от интерактивните стаи малките нинджи ще се запознаят с различни аспекти на компютърните науки – как работят и мислят компютрите, магията на програмирането и изкуствения интелект, предизвикателствата в създаването на игри и сайтове и още.

Регистрацията е безплатна (но задължителна) на coderdojo.bg/schedule и ще е активна от 4 декември до изчерпване на свободните места. Необходимо е всяко дете да разполага с компютър, стабилна интернет връзка, да са изпълнят предварителните стъпки за влизане във виртуалното събитие, които ще изпратим след успешна регистрация и да се осигурят необходимите материали (ако има такива).

Запалване светлините на градската елха
2020-12-06 18:00 - 20:00 | Площад Независимост, Площад "Независимост", Варна, 9000, Bulgaria
Празничен детски концерт на пл. „Независимост”
Място: пл. „Независимост”
Организатор: Община Варна, Дирекция „Култура и духовно развитие”

Игри за родители и деца по време на пандемия
2020-11-30 10:00 - 12:00 | online
На какви игри можем да играем по време на изолация. Как да се подкрепяме, споделяме, обменяме, вентилираме негативните емоции през игрите. Въображението и емоционалният обмен – нашето лекарство срещу скуката, битовизма, безвремието.
Даниела Тахирова e психодрама терапевт, директор на психодрама с деца, фамилен консултант. В работата си съчетава детска психодрама и работа с родителите. От 5 години води групова игрова терапия с деца в различни възрасти.
Уебинарът се осъществява с подкрепата на Фондация Лъчезар Цоцорков.
Запишете се безплатно тук: https://bit.ly/387ftJq
